অসহিষ্ণুতা নিয়ে মুখ খোলার পর ফের বিতর্কিত মন্তব্য করলেন শাহরুখ খান। ফিল্ম ফেয়ার গ্ল্যামার অ্যান্ড স্টাইল অ্যাওয়ার্ড ২০১৫-এর মঞ্চে শাহরুখ সম্প্রতি বলেছেন, ‘‘রেখার থেকে অ্যাওয়ার্ড পাওয়া আমার কাছে ‘ফোর-প্লে’র মতো’’। আর এর পরই ফের বিতর্কিত মন্তব্যের জন্য শিরেনামে তিনি। সম্প্রতি ফিল্ম ফেয়ারের মঞ্চে শাহরুখের হাতে পুরস্কার তুলে দেন রেখা। পুরস্কার নেওয়ার পর রেখাকে জড়িয়ে ধরে এই মন্তব্য করেছেন বলিউ়ড বাদশা। যদিও নিজস্ব ভঙ্গিতে তখনই পরিস্থিতি সামলে নেন শাহরুখ। তিনি বলেন, ‘‘আসলে আমি খারাপ কিছু মিন করতে চাইনি।’’ কিন্তু এ নিয়ে যা জলঘোলা হওয়ার তা ততক্ষণ শুরু হয়ে গিয়েছে। উত্তরটা হল না। শাহরুখর কথার উত্তরে হালকা হেসে মাথা ঝুঁকিয়ে রেখা জানান, ‘‘৬১ বছরে কোনও কিছুরই কোনও মানে হয় না। তুমি এগিয়ে যাও।’’ উপস্থিত দর্শকরা রেখার পরিস্থিতি সামাল দেওয়ার ক্ষমতা দেখে মুগ্ধ হয়ে যান। তবে এই ঘটনার পর শাহরুখের দিকে বেশ বাঁকা নজরেই দেখছেন বলিউ়ের একাংশ।